వైరిచర్ల చంద్రచూడామణి దేవ్

వైరిచర్ల చంద్రచూడామణి దేవ్‌ కురుపాం జమీందారీ కుటుంబానికి చెందిన వ్యక్తి. ఆంధ్రప్రదేశ్ రాష్ట్రానికి చెందిన భారత జాతీయ కాంగ్రేసు పార్టీ రాజకీయ నాయకుడు. ఆయన పార్వతీపురం నియోజకవర్గం నుండి 1957, 1962లో రెండుసార్లు ఎమ్మెల్యేగా గెలిచాడు.

చంద్రచూడామణి దేవ్ సోదరుడు, కురుపాం రాజా వైరిచెర్ల దుర్గాప్రసాద్ వీరభద్ర దేవ్ బహదూర్, పార్వతీపురం తొలి శాసనసభ్యుడు. 1952లో ఈయన సోదరుడు పదవీలోనే ఉండగానే ఆకస్మికంగా మరణించడంతో 1953లో పార్వతీపురం నియోజకవర్గానికి జరిగిన ఉప ఎన్నికలలో చంద్రచూడామణి దేవ్ గెలుపొంది తొలిసారి శాసనసభ్యుడయ్యాడు. ఆ తర్వాత 1955లో, 1962లో తిరిగి అదే నియోజకవర్గం నుండి పోటీ చేసి గెలుపొందాడు. ఆ తర్వాత 1967లో నాగూరు శాసనసభ నియోజకవర్గం నుండి పోటి చేసి శత్రుచర్ల ప్రతాప్ రుద్రరాజు చేతిలో ఓడిపోయాడు. కానీ 1972లో నాగూరు శాసనసభ నియోజకవర్గం నుండి నాలుగోసారి ఆంధ్రప్రదేశ్ శాసనసభకు ఎన్నికయ్యాడు.

నెహ్రూ తరహా సోషలిస్టు సిద్ధాంతాలను నమ్మిన చంద్రచూడామణి దేవ్‌, జవాహర్ లాల్ నెహ్రూ, ఇందిరా గాంధీ, నీలం సంజీవరెడ్డి వంటి భారత జాతీయ కాంగ్రేసు నాయకులతో సన్నిహిత సంబంధాలు నెరపాడు. 1952 నుండి 1978 ఆంధ్రప్రదేశ్ రాష్ట్రంలో శాసనసభ సభ్యుడిగా పనిచేశాడు. ఈయన కుమారుడు వైరిచర్ల ప్రదీప్ కుమార్ దేవ్, ఈయన అడుగుజాడల్లో నడుస్తూ పార్వతీపురం లోక్‌సభ నియోజకవర్గం నుండి లోక్‌సభ ఎన్నికయ్యాడు. ఈయన కూతురు యువరాణి ఉషాదేవి, గంజాం జిల్లాలోని చికిటి శాసనసభ నియోజకవర్గం నుండి ఐదుసార్లు ఒడిశా శాసనసభకు ఎన్నికై నవీన్ పట్నాయక్ మంత్రివర్గంలో గృహ & పట్టణాభివృద్ధి శాఖల మంత్రిగా భాద్యతలు చేపట్టింది. 

మూలాలు

వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1972)
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
వర్గం:ఆంధ్ర రాష్ట్రంలో శాసన సభ్యులు
వర్గం:విజయనగరం జిల్లా రాజ వంశీకులు